wannaphong/clean_thaiwikipedia huggingface dataset:
# ตุ๊กแก
ตุ๊กแก  เป็นสกุลหนึ่งของสัตว์เลื้อยคลาน ในวงศ์ย่อย Gekkoninae ในวงศ์ใหญ่ Gekkonidae ใช้ชื่อวิทยาศาสตร์ว่าสกุล Gekko (/เก็ก-โค/)

สัตว์ในสกุลนี้ จะอาศัยอยู่ในเขตร้อนของทวีปเอเชีย ส่วนใหญ่มีสีสันและลวดลายบนลำตัว วางไข่ครั้งละ 2 - 7 ฟอง พบได้ทั้งในบ้านเรือนของมนุษย์และในป่าดิบ โดยปกติแล้วจะมีขนาดความยาวมากกว่า 10 เซนติเมตร มีรูปร่างที่แตกต่างกันหลากหลาย ส่วนใหญ่หากินบนต้นไม้และใต้นิ้วเท้ามีแผ่นหนังเรียงต่อกัน ที่มีเส้นขนจำนวนมาก ซึ่งแต่ละเส้นยาวประมาณ 60-90 ไมครอน ส่วนปลายของเส้นขนแตกแขนงและขยายออกเป็นตุ่ม เรียกว่า "เซต้า" ใช้สำหรับยึดเกาะติดกับผนังได้โดยแรงวานเดอร์วาลส์ โดยชนิดที่รู้จักกันดีที่สุดและมีขนาดใหญ่ที่สุด คือ ตุ๊กแกบ้าน (G. gekko)  

การจำแนก
ปัจจุบันพบแล้วกว่า 50 ชนิด
Gekko albofasciolatus Günther, 1867    
Gekko athymus W. Brown & Alcala, 1962    
Gekko auriverrucosus Zhou & Liu, 1982    
Gekko badenii Szczerbak & Nekrasova, 1994    
Gekko canaensis Ngo & Gamble, 2011  
Gekko canhi Rösler, Nguyen, Doan, Ho, Nguyen & Ziegler, 2010    
Gekko carusadensis Linkem, Siler, Diesmos, Sy &  Brown, 2010    
Gekko chinensis Gray, 1842    
Gekko crombota Brown, Oliveros, Siler & Diesmos, 2008    
Gekko ernstkelleri Rösler, Siler, Brown, Demegillo & Gaulke, 2006    
ตุ๊กแกบ้าน (Gekko gecko)(Linnaeus, 1758) 
Gekko gigante W. Brown & Alcala, 1978    
Gekko grossmanni Günther, 1994    
Gekko hokouensis Pope, 1928    
Gekko japonicus (Schlegel, 1836)    
Gekko kikuchii Oshima, 1912    
Gekko lauhachindai Panitvong, Sumontha, Konlek & Kunya, 2010  
Gekko liboensis Zaho & Li, 1982    
Gekko melli Vogt, 1922    
Gekko mindorensis Taylor, 1919    
 ตุ๊กแกลายจุดคู่ (Gekko monarchus) (Schlegel, 1836)    
 ตุ๊กแกอาจารย์วิโรจน์ (Gekko nutaphandi) Bauer, Sumontha & Pauwels, 2008    
Gekko palawanensis Taylor, 1925    
Gekko palmatus Boulenger, 1907    
Gekko petricolus Taylor, 1962    
Gekko porosus Taylor, 1922    
Gekko reevesii (Gray, 1831)    
Gekko romblon W. Brown & Alcala, 1978    
Gekko rossi R. Brown, Oliveros, Siler & Diesmos, 2009    
Gekko russelltraini Ngo, Bauer, Wood & Grismer, 2009    
Gekko scabridus Liu & Zhou, 1982    
Gekko scientiadventura Rösler, Ziegler, Vu, Herrmann & Böhme, 2004    
Gekko shibatai Toda, Sengoku, Hikada & Ota, 2008    
 ตุ๊กแกตาเขียว (Gekko siamensis) Grossmann & Ulber, 1990    
Gekko similignum Smith, 1923    
 ตุ๊กแกบ้านสีเทา (Gekko smithii) Gray, 1842    
Gekko subpalmatus Günther, 1864    
Gekko swinhonis Günther, 1864    
Gekko taibaiensis Song, 1985    
Gekko takouensis Ngo & Gamble, 2010    
Gekko tawaensis Okada, 1956    
Gekko taylori Ota & Nabhitabhata, 1991    
Gekko verreauxi Tytler, 1865    
Gekko vertebralis Toda, Sengoku, Hikada & Ota, 2008    
Gekko vietnamensis Nguyen, 2010    
Gekko vittatus Houttuyn, 1782 
Gekko wenxianensis Zhou & Wang, 2008    
Gekko yakuensis Matsui & Okada, 1968
# ฮายาเตะ พ่อบ้านสั่งได้
ฮายาเตะ พ่อบ้านสั่งได้ภาพยนตร์ไต้หวันชุด เรื่อง “ฮายาเตะ พ่อบ้านสั่งได้”  (旋風管家/Xuan Feng Guan Jia) เป็นละครแนวโรแมนติกคอมเมดี ที่อิงเนื้อหาจากการ์ตูนญี่ปุ่นเรื่อง ฮายาเตะ พ่อบ้านประจัญบาน ของ เค็นจิโร ฮะตะ ถ่ายทำและเขียนบทใหม่โดยประเทศไต้หวัน โดยมีการปรับเนื้อหาและตัวละครให้เหมาะสมกับการทำเป็นละคร มีการออกอากาศในประเทศไต้หวันและประเทศเกาหลี จากนั้นจึงออกอากาศที่ประเทศญี่ปุ่นในภายหลัง โดยใช้ชื่อตัวละครตามมังงะต้นฉบับของญี่ปุ่น

 เนื้อเรื่องย่อ 

หลิงฉีซา นักศึกษามหาวิทยาลัยวัย 21 ปี ได้ชื่อว่าเป็นเด็กส่งของที่รวดเร็วที่สุด แต่ถูกไล่ออกจากงานส่งของในวันคริสต์มาสอีฟเนื่องจากทำผิดพลาดขณะส่งงานชิ้นสำคัญ และงานพิเศษที่บาร์ของเขาก็ถูกไล่ออกเพราะเรื่องอายุไม่ถึงเกณฑ์ เมื่อเขากลับไปบ้านก็พบว่าพ่อแม่ของเขาเสียเงินไปกับการพนันจนหมด และเหลือเพียงลูกเหล็กจากร้านพนัน แถมยังทิ้งหนี้ที่ติดแก๊งมาเฟียไว้ให้ถึง 55,556,789 ดอลลาร์ไต้หวันเป็นของขวัญวันคริสต์มาสอีกด้วย 

ฉีซาได้หลบหนีออกมาและพยายามจะลักพาตัว ซันเฉียนยวน จื่อ เพื่อนำเงินมาใช้หนี้ แต่แผนการผิดพลาดเพราะเขาพูดชื่อตัวเองออกมา ความตั้งใจของฉีซาในครั้งนั้นทำให้จื่อเข้าใจผิดว่าฉีซาต้องการจะสารภาพรักกับตน ฉีซาได้นอนลงเพื่อรอที่จะหนาวตาย ทำให้เขาได้พบกับมาเรีย พี่เลี้ยงของจื่อ ฉีซาได้โกหกเธอว่าไม่รู้อะไรเลยเกี่ยวกับจื่อ แต่ความมุ่งมั่นของเขาก็ได้กลับมาเมื่อมาเรียมอบร่มให้กับเขา และฉีซาได้ช่วยเหลือจื่อจากการถูกลักพาตัวโดยกลุ่มคนที่ติดหนี้เช่นกัน หลังจากนั้น เขาได้ให้เธอช่วยหางานใหม่ให้เขา ซึ่งต่อมาทำให้เขาได้เป็นพ่อบ้านคนใหม่ของจื่อ ผู้ซึ่งทำหน้าที่ปกป้องเธอจากอันตรายต่างๆ Xuan Feng Guan Jia EP1

 ตัวละคร 

เพิ่มเติม: ในฉบับละครโทรทัศน์นี้จะใช้ชื่อตัวละครเป็นภาษาจีน ยกเว้นการออกอากาศในญี่ปุ่นที่ใช้ชื่อตัวละครตามต้นฉบับ
หลิงฉีซา (Ling Qisa 凌奇颯) 
ตัวละครต้นฉบับ: อายาซากิ ฮายาเตะ
รับบทโดย: จอร์จ ฮู
ตัวเอกของเรื่อง มีร่างกายทนทานเป็นอมตะ ทำงานหนักมาตั้งแต่เด็ก โกงอายุเพื่อเข้าทำงานพิเศษบ่อยๆ มีพ่อแม่เป็นคนเหลวแหลก ไม่ทำการงาน เอาแต่เล่นการพนัน จนมีหนี้สินกว่า 50 ล้าน จับพลัดจับผลูจนได้มาเป็นพ่อบ้านของเฉาฉือ

 ซันเฉียนยวน จื่อ (San Qian Yuan Zhi 三千院 芷)
ตัวละครต้นฉบับ: ซันเซนอิง นางิ (นามสกุลเดิมแต่อ่านแบบภาษาจีน)
รับบทโดย: พัค ชินฮเย
ให้เสียงโดย: เหยี่เป่ย ในภาษาจีน
คุณหนูทายาทตระกูลซันเฉียนเยิ่นที่บังเอิญไปพบฉีซาโดยบังเอิญ โดยเข้าใจผิดว่า ฉีซานั้นหลงรักตน ทั้งๆที่ฉีซาตั้งใจจะจับตนไปเรียกค่าไถ่ เป็นเจ้านายที่เอาแต่ใจ ไม่ยอมแพ้อะไรง่ายๆ ไม่ชอบเข้าสังคม มักเก็บตัวอยู่คนเดียว

 มาเรีย (Maria 瑪莉亞) 
ตัวละครต้นฉบับ: มาเรีย
รับบทโดย: เตี๋ย ลี่
หัวหน้าสาวใช้ที่เป็นเหมือนทั้งแม่และพี่สาวของเฉาฉือ

 แหล่งข้อมูลอื่น 
 Official site  
 DATV "Hayate no Gotoku! ~ Binan shitsuji gao mamori shimasu ~ " official site  
 FTV "Hayate the Combat Butler" official site  
 GTV "Hayate the Combat Butler" official site
# เลเซอร์บีม/คาสึกะนะคาโอริ
"เลเซอร์บีม/คาสึกะนะคาโอริ"  เป็นซิงเกิลลำดับที่ 18 ของวง เพอร์ฟูม เนื่องจากเกิดเหตุการณ์ แผ่นดินไหวและคลื่นสึนามิในโทโฮะกุ พ.ศ. 2554, ทำให้การวางจำหน่ายต้องเลื่อนออกไป จากเดิมกำหมดวางจำหน่ายวันที่ 20 เมษายน พ.ศ. 2554 เป็นวันที่ 18 พฤษภาคม พ.ศ. 2554 
ซิงเกิลนี้ได้รับการรับรองโดย RIAJ ในระดับ Gold

เบื้องหลัง
เพลง เลเซอร์บีม ถูกใช้เป็นเพลงประกอบโฆษณา คิริน บริวเวอร์รี เฮียวเก็ตสึ เมื่อวันที่ 2 กุมภาพันธ์ พ.ศ. 2554  แต่เดิมนั้นได้บันทึกเสียงเพื่อใช้ประกอบโฆษณาเท่านั้น โดยมีความยาวเพียงแค่ 15 วินาที  สำหรับเพลง คาสึกะนะคาโอริ ถูกใช้เป็นเพลงประกอบโฆษณา "คิริน จู-ฮิ เฮียวเก็ตสึ ยาซาชิอิ คาจิสึ โนะ 3%" ด้วย

 มิวสิกวิดีโอ 
เลเซอร์บีม
มิวสิกวิดีโอ ถ่ายทำโดย เซกิ คาซึอากิ ที่ โยะโกะฮะมะ เมื่อวันที่ 11 มีนาคม พ.ศ. 2554 แต่หลังเกิดเหตุการณ์ แผ่นดินไหวและคลื่นสึนามิในโทโฮะกุ พ.ศ. 2554 ทำให้ไฟดับไม่สามารถถ่ายทำต่อไปได้ ต่อมาจึงได้ถ่ายทำเพิ่มเติมก่อนวางจำหน่ายสองสัปดาห์  โดยคอนเซิปต์ของมิวสิกวิดีโอคือ "สายลับหญิง" ซึ่งสังเกตจากเสื้อผ้าและเมคอัพ 
คาสึกะนะคาโอริ
มิวสิกวิดีโอ ยังคงถ่ายทำโดย เซกิ คาซึอากิ โดยคอนเซิปต์ของมิวสิกวิดีโอคือ "โปสเตอร์เคลื่อนไหว", "สมุดภาพเคลื่อนที่". 
ถ่ายทำที่บริเวณภูเขาไฟ ฟูจิ สำหรับอีกเวอร์ชันชื่อ "Kasuka na Kaori -Special Video Clip-" ได้ออกอากาศเฉพาะที่ MUSIC ON! TV เมื่อวันที่ 7 กรกฎาคม พ.ศ. 2554

 รายชื่อเพลงและรูปแบบ 

ซีดีซิงเกิลญี่ปุ่น
 – 3:54
"Glitter" – 5:10
 (Instrumental) – 3:54
"Glitter" (Instrumental) – 5:10

ซีดีซิงเกิลญี่ปุ่น
 – 3:54
"Glitter" – 5:10
 (Instrumental) – 3:54
"Glitter" (Instrumental) – 5:10
 (Video clip) – 5:22

ดิจิทัลดาวน์โหลด
 – 3:54
"Glitter" – 5:10
 (Instrumental) – 3:54
"Glitter" (Instrumental) – 5:10

 ชาร์ต 

 ประวัติการเผยแพร่ 
ภูมิภาควันที่รูปแบบค่ายญี่ปุ่น2 พฤศจิกายน 2011ออสเตรเลีย19 มิถุนายน 2013ดิจิทัลดาวน์โหลดยูนิเวอร์แซลมิวสิกเจแปนนิวซีแลนด์สหราชอาณาจักรเยอรมนีไอร์แลนด์ฝรั่งเศสสเปนไต้หวันสหรัฐ25 มิถุนายน 2013แคนาดา
# อัศวินแห่งพระคริสต์ (โปรตุเกส)
คณะทหารแห่งพระคริสต์ (Ordem Militar de Cristo) หรือชื่อเดิมว่า ราชคณะอัศวินแห่งพระเยซูคริสตเจ้าของพวกเรา (Real Ordem dos Cavaleiros de Nosso Senhor Jesus Cristo) สืบทอดมาจากอัศวินเทมพลาร์ในประเทศโปรตุเกส หลังการปราบปรามเทมพลาร์ในปี ค.ศ. 1312 ภาคีก่อตั้งขึ้นในปี ค.ศ. 1319

ภายใต้การอิทธิพลของพระเจ้าฟิลิปที่ 4 แห่งฝรั่งเศส สมเด็จพระสันตะปาปาคลีเมนต์ที่ 5 ได้สั่งทำลายล้างภาคีเทมพลาร์ตลอดทั้งฝรั่งเศสและยุโรปส่วนใหญ่ในฐานะพวกนอกรีต แต่พระเจ้าเดนิสแห่งโปรตุเกสพบว่าทรัพย์สินของคณะทั่วไปควรยังคงอยู่กับคณะแทนที่จะถูกยึดไปโดยกษัตริย์ จึงได้เปลี่ยนเทมพลาร์แห่งโตมาร์ (Tomar) เป็นคณะแห่งพระคริสต์ ความช่วยเหลือส่วนใหญ่ของคณะอยู่ในช่วงระหว่างการพิชิตดินแดนคืน และในการบูรณะโปรตุเกสหลังสงคราม พระเจ้าเดนิสได้เจรจาต่อรองกับสมเด็จพระสันตะปาปาจอห์นที่ 22 ผู้สืบทอดตำแหน่งจากสมเด็จพระสันตะปาปาเคลเมนต์ เรื่องการยอมรับคณะใหม่และสิทธิที่จะสืบทอดทรัพย์สินและที่ดิน

บรรณานุกรม
 GUIMARÃES, J. Vieira, A Ordem de Cristo, Lisboa, I.N., 1936
# รามาวดี นาคฉัตรีย์
รามาวดี นาคฉัตรีย์ (สกุลเดิม: สิริสุขะ; เกิด 8 สิงหาคม พ.ศ. 2521) ชื่อเล่น ปูเป้ เป็นนักแสดงและพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
รามาวดี นาคฉัตรีย์ (สกุลเดิม สิริสุขะ) เกิดเมื่อวันที่ 8 สิงหาคม 2521 ที่อำเภอปัว จังหวัดน่าน เป็นบุตรสาวคนกลางของ พลโทยุทธนา สิริสุขะ และ นิรมิต สิริสุขะ (มหาวงศนันท์) มีพี่ชาย 1 คน คือ พันตำรวจเอกทรงโปรด สิริสุขะ และน้องสาว 1 คน คือ เชอร์รี่ เข็มอัปสร สิริสุขะ จบการศึกษาระดับประถมจากโรงเรียนราชานุบาล จ.น่าน, มัธยมต้นจากโรงเรียนอุดมศึกษา, ระดับมัธยมปลายจากโรงเรียนบดินทรเดชา (สิงห์ สิงหเสนี) และระดับปริญญาตรีคณะมนุษยศาสตร์ เอกการท่องเที่ยวและการโรงแรม มหาวิทยาลัยกรุงเทพ ตามลำดับ เข้าสู่วงการจากการคว้าตำแหน่งสาวแพรว ปี 1996 (2539)ถามตอบดาราดัง รามาวดี นาคฉัตรีย์ ต่อมายุวดี ไทยหิรัญ ได้ชักชวนเข้าสู่วงการละครทางช่อง 3(สิริสุขะ).html ประวัติ รามาวดี นาคฉัตรีย์ (สิริสุขะ)

ด้านชีวิตส่วนตัว สมรสแล้วกับ วรวีร์ นาคฉัตรีย์ บุตรชายของนายปริญญา นาคฉัตรีย์ดาราหญิงในอ้อมกอดนักการเมือง มีบุตรชายและบุตรสาวอย่างละ 1 คน

รามาวดี สืบเชื้อสายมาจากเจ้านายฝ่ายเหนือ เนื่องจากมารดา คือ เจ้านิรมิต เป็นธิดาของเจ้าคำนพ มหาวงศนันท์ และเจ้าบุญตุ้ม มหาวงศนันท์ (นามสกุลเดิม คือ ณ น่าน) บิดาของเจ้าบุญตุ้ม คือ เจ้าราชวงศ์ (สิทธิสาร ณ น่าน) ซึ่งเป็นโอรสในเจ้าอนันตวรฤทธิเดช เจ้าผู้ครองนครน่านองค์ที่ 62 และเป็นเจ้าอุปราชของพระเจ้าสุริยพงษ์ผริตเดช ส่วนเจ้าคำนพเป็นบุตรของเจ้ายศ เจ้ายศเป็นโอรสในเจ้าหลวงมหาวงค์ เจ้าผู้ครองนครน่านองค์ที่ 61

 ผลงานละคร 
 ปี พ.ศ.  เรื่อง  รับบทเป็น  ออกอากาศ 2540  ล่าปีศาจ  อโนชา (โอ) ช่อง 3 ท่านชายกำมะลอ  หญิงนุ้ย  2541  แต่งกับงาน  ดาววัน  ตามรักคืนใจ  นารา วรรณพานิช / หนูนา ทองการค้า 2542  เกียรติยศกบฏรัก  ดุจดาว  2543  น้ำผึ้งขม  กังสดาล สัตยาวัตต์ (เกรซ หรือ นุ้ย)  คนของแผ่นดิน  สุคนธา  ฝนตกขี้หมูไหล คนอะไรมาพบกัน  กุ๊ก  2544  นางสาวหวานชื่น  อาจารย์รุจินา(หวาน)/หวานชื่น เกมตัณหา  อารียา  เสือ 11 ตัว  ปิ่น  ลางลิขิต  วรันธร(อุ้ม) 2545  จดหมายถึงดวงดาว  พลอยจันทร์  2546  วิวาห์พาวุ่น  บุญยวีร์ (แบมแบม)  2547  เก่งไม่เก่งไม่เกี่ยว  พิมพ์มาดา  2548  โลกกลม ๆ ของขนมถ้วย  ครูนิด  2552  ก๊วนกามเทพ  ครูสมพร  2557  เรือนริษยา  ทิพย์ 2558  นางร้ายที่รัก  รามาวดี นาคฉัตรีย์ (รับเชิญ) 2559  เลือดรักทระนง  แม่นิ่ม ราชภักดี  2561  เรือนเบญจพิษ  แหวน  ช่องวัน 31 ยุทธการปราบนางมาร  อรทัย จีเอ็มเอ็ม 25 2562  ลูกกรุง  พัชรา  ช่องวัน 31 2563  เพลิงนาง  ปรางทอง  อมรินทร์ทีวี 2564  วานวาสนา  หม่อมราชวงศ์กุหลาบ วิรุณวงศ์ดิลกฤทธิ์ (คุณหญิงกุหลาบ)  ช่องวัน 31 2565  คือเธอ   ระริน (รับเชิญ) ช่อง 3 เอชดี ซุปตาร์2550  ริสา  2566  สองเดือดเลือดเดียวกัน  เพ็ญ  จีเอ็มเอ็ม 25 จอมโจรดอกไม้ขาว นงนารถ / ฟองจันทร์ ช่องวัน 312567 ดวงใจเทวพรหม ตอน ลออจันทร์ สร้อยฟ้า จุฑาเทพ ณ อยุธยา (สร้อย) ช่อง 3 เอชดี ดวงใจเทวพรหม พรชีวัน สร้อยฟ้า จุฑาเทพ ณ อยุธยา (สร้อย) (รับเชิญ)2568Us รักของเราหมออรจีเอ็มเอ็ม 25 เรือนโชนแสง อิ่ม ช่องวัน 31น้องสาวหายนะ Hide & Sisพิมล จีเอ็มเอ็ม 25 อุบัติรักเกาะสวรรค์ มะลิ ช่อง 3 เอชดี2569เพลงเงาดอกงิ้วช่องวัน31

 ซีรีส์ 
 ปี พ.ศ.  เรื่อง  รับบทเป็น  ช่อง 2556 Club Friday The Series 2 ตอน เรื่องเล่าจากวาเลนไทน์  แก้ว กรีนชาแนล

 ผลงานพิธีกร 
 ม.มัมมากกว่าแม่

 ผลงานภาพยนตร์
ภาพยนตร์  คืนยุติธรรม (2563)
 ผลงานอื่น ๆ 
 สาวแพรวปี 1996 (2539)
มิวสิควิดีโอ เพลง สองกายหัวใจเดียว ของ ธนพร แวกประยูร
โฆษณา โยเกิร์ตแอคทีเวีย (2551)

 ลำดับสาแหรก
# กลุ่มอาการไอเซนเมนเกอร์
กลุ่มอาการไอเซนเมนเกอร์  คือภาวะซึ่งเกิดจากการที่ภาวะทางเชื่อมจากซ้ายไปขวาที่เกิดจากโรคหัวใจพิการแต่กำเนิดทำให้เกิดการไหลของเลือดไปยังหลอดเลือดของปอดมากจนทำให้มีความดันหลอดเลือดพัลโมนารีสูง ซึ่งทำให้มีความดันของเลือดในฝั่งขวาของหัวใจมากขึ้น จนทำให้การไหลของเลือดผ่านทางเชื่อมนั้นเปลี่ยนไปกลายเป็นทางเชื่อมจากขวาไปซ้าย โรคหัวใจพิการแต่กำเนิดชนิดเขียวที่พบบ่อยที่สุดในผู้ใหญ่คือภาวะไอเซนเมนเกอร์และเตตราโลจีออฟฟาลโลต์ คำว่ากลุ่มอาการไอเซนเมนเกอร์นี้ใช้ในความหมายที่ต้องประกอบด้วยความผิดปกติทั้งระบบไหลเวียนพัลโมนารีและระบบไหลเวียนทั่วร่าง โดยต้องมีโรคหลอดเลือดพัลโมนารีและมีภาวะเขียวด้วย
# พระยาเพชรกำแหงสงคราม (ซุ่ย ซุ่ยยัง)
พระยาเพชรกำแหงสงคราม (ซุ่ย ซุ่ยยัง) อดีตเจ้าเมืองชุมพร เป็นบุตร นายถิ่น น่าจะเป็นคนเดียวกับ พระยาเพชรกำแหงสงคราม (ถิ่น) เจ้าเมืองชุมพร และนางไผ่ยา (น้อย) และเป็นพ่อตาของ พระศรีราชสงคราม (ปาน ศรียาภัย) รองเจ้าเมืองไชยา (ฝ่ายทหาร) หรือ ปลัดเมืองไชยา ซึ่งเป็นบิดาของ พระยาวจีสัตยารักษ์ (ขำ ศรียาภัย) ผู้กำกับการถือน้ำพิพัฒน์สัตยา

 ประวัติ 

พระยาเพชรกำแหงสงคราม (ซุ่ย ซุ่ยยัง) หรือ พระยาตับเหล็ก  อดีตเจ้าเมืองชุพร และ แม่ทัพเรือ  และเป็นบิดาของ พระยาเพชรกำแหงสงคราม (ยัง ซุ่ยยัง) อดีตเจ้าเมืองชุมพร ในแผ่นดินพระบาทสมเด็จพระจุลจอมเกล้าเจ้าอยู่หัว รัชกาลที่ 5

 ผลงาน 
 พ.ศ. 2363 ชนะศึกพม่าที่ยกทัพมาตีเมืองชุมพร ณ บริเวณที่ตั้งวัดชุมพรรังสรรค์  หรือ วัดเหนือ ปัจจุบัน ในสมัยนั้นใช้เป็นป่าช้า(ฝังศพ และเผาศพ)
 พ.ศ. 2367 (นับแบบเดิม พ.ศ. 2366)จดหมายเหตุหลวงอุดมสมบัติ : 153 เป็นแม่ทัพเรือ ยกกองทัพเรือ เป็นเรือรบใหญ่ 9 ลำ และเรือกรรเชียง 60-80 ฝีพาย จำนวนหนึ่ง ไปตีเมืองมะริด แพ้อังกฤษ ทหารถูกจับ 155 คน  พร้อมเรือกรรเชียง 2 ลำ พระเทพไชยบุรินทร์ (ขุนทอง) เป็นนายกองถูกจับด้วย
ส่วนเจ้าพระยามหาโยธา (ทอเรียะ คชเสนี) เป็นแม่ทัพหน้า และ พระยาสุรเสนา เป็นแม่ทัพหนุน ยกทัพไปทางด่านเจดีย์สามองค์ ทั้ง 3 กองทัพเพื่อไปช่วยอังกฤษรบพม่า
 พ.ศ. 2367จดหมายเหตุหลวงอุดมสมบัติ : 155พระยาเพชรกำแหงสงคราม (ซุ่ย ซุ่ยยัง) ถูกจองจำจนสิ้นชีวิต ในแผ่นดิน พระบาทสมเด็จพระนั่งเกล้าเจ้าอยู่หัว รัชกาลที่ 3 ตามคำร้องของอังฤษ

 เครื่องราชอิสริยาภรณ์ 
          
พ.ศ. 2353 ได้รับพระราชทาน "พานทอง" จากพระบาทสมเด็จพระพุทธเลิศหล้านภาลัย รัชกาลที่ ๒

 อนิจกรรม 
          
ถึงแก่อนิจกรรม เมื่อ ปี พ.ศ. 2375 ณ กรุงเทพมหานคร
# กลุ่มอาการเอ็ดเวิร์ด
กลุ่มอาการเอ็ดเวิร์ด  เป็นกลุ่มอาการทางร่างกายของมนุษย์ที่เกิดมาจากความผิดปกติของออโทโซมโดยคู่ที่ 18 เกินมา 1 โครโมโซม ความผิดปกติและโรคทางพันธุกรรม ลักษณะที่ปรากฏมากในกลุ่มอาการเอ็ดเวิร์ดนี้คือ หน้าผากแบน ศีรษะเล็ก หัวใจและปอดพิการ บางรายมีอาการปัญญาอ่อน ส่วนมากจะเสียชีวิตก่อนอายุครบ 1 ปี

กลุ่มอาการเอ็ดเวิร์ดหรือแฝดสามของโครโมโซมคู่ที่ 18 เป็นโรคทางพันธุกรรมอย่างหนึ่งเกิดจากการที่ผู้ป่วยมีชุดของโครโมโซมคู่ที่ 18 อยู่สามชุดแทนที่จะเป็นสองชุดตามปกติ ผลจะเกิดกับหลาย ๆ ส่วนของร่างกาย ทารกจะเกิดมามีน้ำหนักน้อย และมีโรคหัวใจได้ ลักษณะอื่น ๆ เช่น ศีรษะเล็ก คางเล็ก นิ้วมือกำแน่นมีนิ้วเกยกัน และมีสติปัญญาเสื่อมถอยอย่างรุนแรง

ผู้ป่วยโรคนี้ส่วนใหญ่เกิดความผิดปกติในขั้นตอนการสร้างเซลล์สืบพันธุ์ (ตั้งแต่ในตัวบิดาหรือมารดา) หรือตั้งแต่ช่วงแรกของการเจริญ (ในครรภ์) โอกาสการเกิดโรคนี้เพิ่มขึ้นตามอายุของมารดา บางครั้งอาจเกิดจากการถ่ายทอดโครโมโซมผิดปกติจากมารดาหรือบิดาฝ่ายใดฝ่ายหนึ่งโดยตรงได้แต่พบน้อยมาก บางครั้งผู้ป่วยจะมีเซลล์ที่มีโครโมโซมผิดปกติแค่บางส่วนจากทั้งหมด เรียกว่าโมเซอิก ผู้ป่วยกลุ่มนี้จะมีอาการรุนแรงไม่มากเท่าผู้ป่วยแบบปกติ การตรวจอัลตราซาวนด์หญิงตั้งครรภ์อาจทำให้แพทย์สงสัยภาวะนี้ได้ ซึ่งต้องอาศัยการตรวจยืนยันโดยการตรวจวินิจฉัยพันธุกรรมทารกก่อนคลอด เช่น การเจาะน้ำคร่ำ

ยังไม่มีวิธีรักษาโรคนี้ให้หายกลับเป็นปกติ แพทย์สามารถรักษาด้วยการรักษาแบบประคับประคองอาการเท่านั้น หากคู่สมรสใดมีบุตรเป็นโรคนี้แล้วจะมีโอกาสมีบุตรคนถัดไปเป็นโรคนี้ได้อีกประมาณร้อยละ 1 ถือเป็นโรคโครโมโซมผิดปกติที่พบบ่อยเป็นอันดับสอง รองจากกลุ่มอาการดาวน์

โรคนี้พบได้บ่อยพอสมควร โดยมีอุบัติการณ์อยู่ที่ประมาณ 1 ใน 5000 การเกิดมีชีพ งานวิจัยบางชิ้นพบว่าผู้ป่วยที่รอดชีวิตจะเป็นเพศหญิงมากกว่าเพศชาย ผู้ป่วยส่วนใหญ่เสียชีวิตตั้งแต่ในครรภ์ โอกาสรอดชีวิตนานกว่า 1 ปี มีน้อย อยู่ที่ประมาณ 5-25% โรคนี้ตั้งชื่อตาม John Hilton Edwards ซึ่งได้บรรยายกลุ่มอาการนี้ไว้เป็นครั้งแรกเมื่อปี 1960
# มิถุนายน พ.ศ. 2554
มิถุนายน พ.ศ. 2554 เป็นเดือนที่ 6 ของปี พ.ศ. 2554 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

 สถานีย่อย:เหตุการณ์ปัจจุบัน
# เดอะวอลล์สตรีทเจอร์นัล
เดอะวอลล์สตรีทเจอร์นัล  เป็นหนังสือพิมพ์รายวันระหว่างประเทศภาษาอังกฤษที่มีต้นกำเนิดในสหรัฐอเมริกา ตีพิมพ์ในนครนิวยอร์กโดยดาวโจนส์แอนด์คอมพานี ซึ่งเป็นบริษัทย่อยของนิวส์คอร์ปอเรชัน เช่นเดียวกับรุ่นเอเชียและยุโรปของหนังสือพิมพ์

เดอะวอลล์สตรีทเจอร์นัลเป็นหนังสือพิมพ์ที่ใหญ่ที่สุดในสหรัฐอเมริกาหากคิดตามยอดจัดจำหน่าย ตามข้อมูลของสำนักงานสถิติยอดจำหน่ายสิ่งพิมพ์ (Audit Bureau of Circulations) หนังสือพิมพ์ดังกล่าวมียอดจำหน่าย 2,092,523 ฉบับ (รวม 400,000 ฉบับที่บอกรับสมาชิกออนไลน์แบบเสียค่าใช้จ่าย) จนถึงเดือนมีนาคม พ.ศ. 2553 เหนือกว่ายูเอสเอทูเดย์ที่ 1.8 ล้านฉบับ คู่แข่งรายสำคัญในภาคหนังสือพิมพ์ธุรกิจ คือ ไฟแนนเชียลไทมส์ซึ่งตั้งอยู่ที่กรุงลอนดอน และได้ตีพิมพ์รุ่นต่างประเทศหลายรุ่นเช่นกัน อย่างไรก็ตาม ในแง่ของยอดจัดจำหน่ายแล้ว ดิอีโคโนมิกไทมส์ของอินเดียเป็นหนังสือพิมพ์ธุรกิจรายวันที่มียอดจำหน่ายสูงที่สุดเป็นอันดับสองของโลก รองจากเดอะวอลล์สตรีทเจอร์นัล
 
เนื้อหาในเดอะวอลล์สตรีทเจอร์นัลส่วนใหญ่ครอบคลุมประเด็นเศรษฐกิจสหรัฐอเมริกาและธุรกิจระหว่างประเทศ ตลอดจนข่าวสารและประเด็นด้านการเงิน ชื่อหนังสือพิมพ์มาจากวอลล์สตรีท ซึ่งตั้งอยู่ในนครนิวยอร์ก อันเป็นหัวใจของย่านการเงิน หนังสือพิมพ์มีการตีพิมพ์อย่างต่อเนื่องนับตั้งแต่ก่อตั้งเมื่อวันที่ 8 กรกฎาคม พ.ศ. 2432 โดยชาร์ลส์ ดาว, เอ็ดเวิร์ด โจนส์และชาร์ลส์ เบิร์กสเทรสเซอร์ รุ่นหนังสือพิมพ์ได้รับรางวัลพูลิตเซอร์สามสิบสามครั้ง
# โอตะ (เมือง)
โอตะ  เป็นนครในจังหวัดกุมมะ ประเทศญี่ปุ่น ตั้งอยู่ทางทิศตะวันออกของจังหวัดระหว่างแม่น้ำโทเนะและแม่น้ำวาตาราเซะ มีจำนวนประชากร ณ วันที่ 1 มีนาคม ค.ศ. 2023 ประมาณ 221,175 คน ทำให้เป็นเมืองที่มีประชากรมากเป็นอันดับที่สามของจังหวัดกุมมะ

 แหล่งข้อมูลอื่น
# นูมาซุ
นูมาซุ  เป็นนครในจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 187.11 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ทั้งสิ้น 184,862 คน
# คิชิวาดะ
คิชิวาดะ  เป็นนครที่ตั้งอยู่ในจังหวัดโอซากะ ประเทศญี่ปุ่น ณ วันที่ 1 มกราคม 2022 มีขนาดพื้นที่ทั้งสิ้น  มีจำนวนประชากรประมาณ 190,853 คน 88,598 ครัวเรือน และมีความหนาแน่นของประชากร 2,600 คนต่อตารางกิโลเมตร

คิชิวาดะมีชื่อเสียงในงานเทศกาลดันจิริมัตสึริแห่งหนึ่งในญี่ปุ่น

 ภูมิศาสตร์ 
คิชิวาดะตั้งอยู่ทางตะวันตกเฉียงใต้ของจังหวัดโอซากะ มีลักษณะพื้นที่ยาวและแคบ (7.6 กม. ในแนวตะวันออก–ตะวันตก และ 17.3 กม. ในแนวเหนือ–ใต้) ทอดตัวจากอ่าวโอซากะไปยังเขาอิซูมิ

 เทศบาลข้างเคียง 
 จังหวัดโอซากะ
 อิซูมิ
 ไคซูกะ
 ทาดาโอกะ
 จังหวัดวากายามะ
 คิโนกาวะ
 คัตสึรางิ

 ภูมิอากาศ 
คิชิวาดะมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) มีลักษณะคือฤดูร้อนที่อบอุ่น และฤดูหนาวที่เย็นสบายโดยมีหิมะตกเบาบางจนถึงไม่มี อุณหภูมิเฉลี่ยทั้งปีในคิชิวาดะคือ 14.6 °C ปริมาณน้ำฝนรายปีเฉลี่ยอยู่ที่ 1475 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคม ที่ประมาณ 26.6 °C ละต่ำสุดในเดือนมกราคมข้อมูลสภาพอากาศในคิชิวาดะ

 ประชากร 
ตามข้อมูลสำมะโนประชากรของญี่ปุ่นสถิติประชากรคิชิวาดะ ประชากรของคิชิวาดะเพิ่มขึ้นอย่างต่อเนื่องตลอดศตวรรษที่ผ่านมา แต่เริ่มลดลงมาตั้งแต่ปี 2000

 สถานที่ท่องเที่ยว 
 ปราสาทคิชิวาดะ
 มายูยามะโคฟุง

 บุคคลที่มีชื่อเสียง 
 มิกิ มัตสึบาระ - นักร้อง และนักแต่งเพลง
# สายลับสี่ล้อ ซิ่งสนั่นโลก
สายลับสี่ล้อ ซิ่งสนั่นโลก  เป็นภาพยนตร์แอนิเมชั่นของพิกซาร์ ที่ออกฉายในปี พ.ศ. 2554

 เนื้อเรื่องย่อ 
ไลท์นิ่ง แม็คควีน (โอเว่น วิลสัน) และ เมเทอร์ (แลร์รี่ เดอะ เคเบิล กาย) เดินทางสู่โตเกียวเพื่อเข้าแข่งขันรายการ เวิลด์ กรังด์ปรีซ์ ที่จัดขึ้นเป็นครั้งแรกของโลก เพื่อที่จะหารถที่วิ่งเร็วที่สุดในโลก แต่ทว่าเมเทอร์ต้องต้องปฏิบัติสุดยอดภารกิจของเขาในฐานะซูเปอร์สปายสายลับระดับโลก เมเทอร์ต้องแยกร่างระหว่างการช่วยเหลือ ไลท์นิ่ง แม็คควีน ในการแข่งขันระดับโลก และภารกิจลับสุดยอดที่มอบหมายโดย ซูเปอร์สปายสายลับขั้นเทพจากสหราชอาณาจักร ฟินน์ แมคมิซซายล์ (ไมเคิล เคน) และสายลับฝึกหัด ฮอลลีย์ ชิฟท์เวล (เอมิลี่ มอร์ติเมอร์) การผจญภัยสุดระทึกของเมเทอร์ได้พาเขาไปสู่การขับรถไล่ล่าบนถนนในญี่ปุ่น และ ยุโรป ที่พ่วงท้ายมาด้วยเพื่อนๆของเขาและทั่วทั้งโลกที่เฝ้าจับตาดูอยู่ ความสนุกแบบไฮ-สปีดกับเหล่าตัวละครรถยนต์แบบใหม่ๆมากมาย ที่จะต้องพิชิตทั้งเหล่าวายร้ายและคู่แข่งในการแข่งขันระดับโลก

 อัลบั้มเพลงประกอบภาพยนตร์ 

ซาวด์แทรคสายลับสี่ล้อซิ่งสนั่นโลกได้รับการเปิดตัวทั้งในรูปแบบซีดีและดิจิตอลดาวน์โหลดในวันที่ 14 มิถุนายน โดย Michael Giacchino หลังจากที่ได้แต่งกับเรื่องรวมเหล่ายอดคนพิทักษ์โลก, ระ-ทะ-ทู-อี่ พ่อครัวตัวจี๊ด หัวใจคับโลก และ ปู่ซ่าบ้าพลัง นอกจากนี้ยังนับเป็นครั้งแรกที่ John Giacchino ได้ทำงานร่วมกับ John Lasseter เป็นกรรมการตั้งแต่ John Lasseter ได้รับผู้อำนวยการบริหารสำหรับงวดสามเรื่องดังกล่าวทำได้โดยนักแต่งเพลง

thumb|350px|ฟินน์ แมคมิซซายล์ เมเทอร์ ไลท์นิ่ง แม็คควีน

 การตอบรับ 
 บ็อกซ์ออฟฟิศ 
สายลับสี่ล้อ ซิ่งสนั่นโลก ทำรายได้ 191,452,396 ดอลลาร์ในสหรัฐอเมริกาและแคนาดา และ 360,400,000 ดอลลาร์ในภูมิภาคอื่น คิดรวมทั่วโลกทั้งสิ้น 551,852,396 ดอลลาร์ ซึ่งสามารถทำรายได้ทั่วโลกในช่วงเปิดตัวสุดสัปดาห์ที่ 109.0 ล้านดอลลาร์ โดยได้รับการจารึกว่าเป็นการเปิดตัวสุดสัปดาห์ครั้งใหญ่ที่สุดสำหรับภาพยนตร์แอนิเมชัน โดยรวมแล้วถือว่า สายลับสี่ล้อ ซิ่งสนั่นโลก ได้เป็นภาพยนตร์พิกซาร์ ที่สามารถทำผลงานทางบ็อกซ์ออฟฟิศเป็นอันดับหก จากที่ได้เปิดตัวไปทั้งหมดสิบสองรายการ

 คำวิจารณ์ 
สำหรับเสียงวิจารณ์ เมื่อเข้าฉายแล้ว กระแสวิจารณ์โดยมากมักเป็นไปในทางลบ โดยแฟนๆส่วนใหญ่มักเห็นว่า แม้ภาพยนตร์จะรายได้ยอดเยี่ยมและพยายามให้แง่คิด ที่เสมือนกับว่าต้องการบอกว่า ไม่ว่าเพื่อนจะสร้างเรื่องยุ่งให้เกิดขึ้นมากน้อยเพียงไร แต่เพื่อนก็พร้อมที่จะอยู่เคียงข้างเสมอในเวลาที่ต้องการและต้องการให้สื่อถึงการประหยัดพลังงาน แต่ก็ยังไม่เพียงพอที่จะให้กลายเป็นภาพยนตร์ที่น่าจดจำของประเด็นนี้ในระดับหนึ่ง อีกทั้งยังโดนวิจารณ์อย่างยับถึงความซับซ้อนของบท บทดูเป็นผู้ใหญ่มากเกินไปและถูกแทนที่ด้วยฉากแอ๊กชั้นมากจนเกินไป

 การเปิดตัว 
ในช่วงฤดูร้อน ค.ศ. 2008 จอห์น ลาสซีเตอร์ ได้ประกาศถึง Cars 2 ว่าจะได้รับการพัฒนาและได้รับการเปิดตัวในฤดูร้อน ค.ศ. 2011 ซึ่งเป็นหนึ่งปีก่อนที่เดิมกำหนดไว้ที่ ค.ศ. 2012  โดยวันเปิดตัวในสหรัฐอเมริกาได้รับการยืนยันในภายหลังว่าเป็นวันที่ 24 มิถุนายน ค.ศ. 2011 และวันเปิดตัวในสหราชอาณาจักรได้กำหนดไว้ในวันที่ 22 กรกฎาคม ค.ศ. 2011  ซึ่งการจัดฉายรอบปฐมทัศน์ครั้งแรกในโลก จัดขึ้นที่ เอลกาปิแทนเธียเตอร์ เมื่อวันที่ 18 มิถุนายน ค.ศ. 2011 

 วิดีโอเกม 
วิดีโอเกมที่อิงภาพยนตร์ได้รับการพัฒนาโดย แอวาแลนช์ซอฟต์แวร์ และจัดจำหน่ายโดย Disney Interactive Studios สำหรับระบบ Playstation 3 , Xbox 360 , Wii , PC และ Nintendo DS ในวันที่ 21 มิถุนายน ค.ศ. 2011  สำหรับเวอร์ชัน Playstation 3 ได้รับการเปิดเผยว่าสามารถรองรับรูปแบบการเล่น 3 มิติ ได้
# ทะเลลิกูเรียน
ทะเลลิกูเรียน  เป็นบริเวณทะเลขนาดเล็กในทะเลเมดิเตอร์เรเนียน ระหว่างชายฝั่งอิตาลีริวีเอรา (แคว้นลีกูเรียและแคว้นทัสกานี) กับเกาะคอร์ซิกา และเกาะเอลบาLigurian Sea : Encyclopædia Britannica จากเว็บไซต์บริตานิกาออนไลน์ (สืบค้นเมื่อ 8 กรกฎาคม 2554)

ชื่อลิกูเรียนมาจากชื่อที่ใช้เรียกชาวลิกูเรสโบราณ ที่เคยอาศัยอยู่บริเวณชายฝั่งแถบนี้

 ลักษณะภูมิศาสตร์ 

ทะเลลิกูเรียนมีอาณาเขตติดกับฝรั่งเศส อิตาลี และโมนาโก ทางทิศตะวันออกติดกับทะเลติร์เรเนียน ขณะที่ทิศตะวันตกติดกับทะเลเมดิเตอร์เรเนียน เมืองที่ใหญ่ที่สุดในบริเวณนี้คือเมืองเจนัว ชายฝั่งทะเลของอิตาลีด้านทิศตะวันออกเฉียงเหนือมีภูมิประเทศที่งดงามเหมาะแต่การท่องเที่ยว และมีภูมิอากาศทีสบาย

อ่าวเจนัวอยู่ในส่วนเหนือสุดของทะเล มีแม่น้ำอาร์โนที่ไหลลงสู่ทะเลลิกูเรียนทางด้านทิศตะวันออก จุดที่ลึกที่สุดอยู่บริเวณตะวันตกเฉียงเหนือของเกาะคอร์ซิกา มีความลึกทั้งสิ้น 2,850 เมตรLigurian Sea จากเว็บไซต์เวิลด์แอตลาส (สืบค้นเมื่อ 8 กรกฎาคม 2554)
# โคเรียเซอราทอปส์
โคเรียเซอราทอปส์  เป็นสกุลหนึ่งของมูลฐานสายวิวัฒนาการไดโนเสาร์กลุ่มเซอราทอปเซียน ที่ได้ค้นพบที่ชั้นหินครีเทเชียสตอนต้นในยุคอัลเบียน ที่ประเทศเกาหลีใต้ มันเป็นตัวอย่างต้นแบบแรกของรหัส KIGAM VP 200801 ชุดเป็นปล้องของกระดูกสันหลังมีหาง 36 ปล้อง ซึ่งอยู่ในกลุ่มของขาหลังบางส่วน และกระดูกก้น ตัวอย่างนี้ได้รับการค้นพบที่กลุ่มหินทราย ที่ได้รับการรวมเข้าไปในเขื่อนทันโดที่เมืองฮวาซอง ตามตัวอย่างสำหรับการทดสอบที่ได้แนะนำให้ตัดออกไปมากขึ้น ได้แสดงให้เห็นว่ามันมีอยู่ก่อนการขุดเจาะหิน เขื่อนแห่งนี้สร้างขึ้นใน ค.ศ. 1994 และชุดกระดูกได้ถูกนำมาสร้างความสนใจต่อนักบรรพชีวินวิทยาครั้งแรกใน ค.ศ. 2008 ภายหลังจากรัฐได้ประกาศอย่างเป็นทางการ ตัวอย่างนี้เป็นไปได้ว่าอาจมาจากส่วนล่างของแนวหิน ส่วนบนของชั้นหินที่ยังไม่มีการตั้งชื่ออย่างเป็นทางการนี้มีอายุอยู่ในช่วง 103 ± 0.5 ล้านปีก่อน ที่มาของชื่อ โคเรียเซอราทอปส์ ได้รับการอธิบายโดย อี ยองนัม กับเพื่อนร่วมงานใน ค.ศ. 2011 Koreaceratops hwaseongensis ซึ่งชื่อสกุลเป็นการผสมระหว่างคำว่า "Korea" กับภาษากรีก คือ κερας/keras ที่หมายถึง 'เขาสัตว์' กับคำว่า οψις/opsis ที่หมายถึง 'ใบหน้า' โดยชนิดต้นแบบคือ K. hwaseongensis โดยตั้งชื่อตามชื่อเมืองฮวาซอง

โคเรียเซอราทอปส์ มีความโดดเด่นตรงเงี่ยงที่อยู่บนกระดูกสันหลังส่วนหาง และกระดูกข้อต่อ ในบางส่วนของปลายกระดูกสันหลังส่วนหาง เงี่ยงบนกระดูกสันหลังส่วนหางมีความสูงกว่ากระดูกสันหลังส่วนลำตัวกว่าห้าเท่าที่แนบติดกัน อีและคณะตั้งข้อสังเกตว่าเซอราทอปเซียนอื่นๆอีกหลายชนิดยังมีเงี่ยงสูงบนหางของพวกมันด้วยเช่นกัน โดยลักษณะเช่นนี้จะปรากฏในหลายสายพันธุ์ของเทอราทอปเซียน อีและคณะได้ตั้งสมมติฐานว่าเป็นคุณสมบัติที่ถูกพัฒนาอยางเป็นอิสระ บางทีอาจจะเป็นการปรับตัวสำหรับการว่ายน้ำ อีและคณะได้ดำเนินการสายวิวัฒนาการ และได้ค้นพบว่าโคเรียเซอราทอปส์มีตำแหน่งอยู่ระหว่างอาร์คีโอเซอราทอปส์ และได้มาอยู่ในกลุ่มเซอราทอปเซียน